open-index/open-wikipedia-markdown huggingface dataset:
פבריס אנסאקלה

**פבריס אנסאקלה** (נולד ב-21 ביולי 1990 במחוז סן-סן-דני, צרפת) הוא כדורגלן קונגולזי המשחק בעמדת המגן השמאלי בנשאטל גזמאקס מהליגה השווייצרית השנייה ובנבחרת הרפובליקה הדמוקרטית של קונגו. כמו כן הוא יכול לתפקד גם בתפקיד הקשר והבלם.

## קריירת מועדונים

אנסאקלה החל את הקריירה שלו בנוער של AS בונדי, שם שיחק ארבע שנים לפני שהוא עזב לקבוצת טרואה. לאחר שהצטיין באקדמיית הנוער ושיחק משחקים בינלאומיים בנוער של הנבחרת, הוא זומן לקבוצה הבוגרת על ידי מאמן הקבוצה לודוביק בטאלי. את הופעת הבכורה שלו בקבוצה ערך ב-9 בספטמבר 2008 כאשר הוא נכנס כמחליף במסגרת גביע הליגה הצרפתית נגד אנז'ה, משחק שהסתיים בניצחון 1–2. שלושה ימים מאוחר יותר אנסאקלה ערך את הופעת הבכורה בליגה כמחליף בהפסד 1–2 לקלרמונט. ב-19 בספטמבר פתח בהרכב ושותף ל-62 דקות בהפסד הקבוצה ללאנס. במשך שאר העונה היה בסגל אך היה שותף במשחקים כאשר עלה לעיתים כמחליף. ב-7 במרץ 2009 חתם על הארכת חוזה לשלוש שנים עד יוני 2012.

בסוף אוגוסט 2013, אנסאקלה חתם על חוזה לשלוש שנים באנדרלכט הבלגית ובעונת 2016/17 הושאל לאלניהספור הטורקית.

## תארים

#### אנדרלכט
* ליגת העל הבלגית (1): 2013/14
* הסופר קאפ הבלגי (1): 2014

#### בשיקטש

* אליפות טורקיה: 2020/2021

## קישורים חיצוניים

* פרופיל השחקן באתר הרשמי של אלניהספור

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: מגני כדורגל
קטגוריה:כדורגלני טרואה
קטגוריה:כדורגלני אנדרלכט
קטגוריה:כדורגלני אלניהספור
קטגוריה:כדורגלני בשיקטש
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2017
קטגוריה:קונגולזים שנולדו ב-1990
קנת' סטיוארט

**קנת' סטיוארט** (; 9 בספטמבר 1891 - 3 בנובמבר 1945) היה גנרל קנדי, אשר שימש כמפקד צבא קנדה, וכמפקד הארמייה הראשונה במהלך מלחמת העולם השנייה.

## ביוגרפיה
סטיוארט נולד ב-9 בספטמבר 1891 בעיר שלושת הנהרות בקוויבק, קנדה. הוא למד במכללה המלכותית הצבאית של קנדה, ובשנת 1911 התגייס לצבא קנדה. במהלך מלחמת העולם הראשונה הוא לחם בחזית המערבית במסגרת ההנדסה הקרבית. ב-25 במאי 1919 הוא מונה לקצין ההנדסה של המחוז הצבאי ה-13, עד 31 במאי 1920. ב-1 ביוני של אותה שנה מונה לקצין ההנדסה של המחוז הצבאי ה-5, וב-25 בינואר 1928 הועבר למחוז הצבאי ה-11. ב-1 באוקטובר 1929 מונה לעוזר ראש אגף המודיעין, וב-22 ביוני 1931 הועלה לדרגת לוטננט קולונל. ב-1 בינואר 1934 הוא מונה למדריך במכללה הצבאית המלכותית, וב-12 בדצמבר 1938 מונה למנהל בכיר באגף המודיעין.

ב-15 באוקטובר 1939 הוא הועלה לדרגת קולונל, ומונה למפקד המכללה הצבאית המלכותית של קנדה. ב-13 במרץ 1941 הוא מונה לסגן מפקד צבא היבשה הקנדי, והחזיק בתפקיד עד 13 בדצמבר של אותה שנה. לאחר מכן מונה למפקד צבא היבשה הקנדי, עד 26 בדצמבר 1943 עת מונה למפקד הארמייה הקנדית הראשונה - הכוח הצבאי הקנדי הגדול ביותר שהוקם בהיסטוריה. הוא פיקד על הארמייה עד 20 במרץ 1944, עת העביר את הפיקוד להארי קריראר. תחת פיקודו הארמייה לא השתתפה בקרבות. לאחר מכן מונה לראש מטה הכוחות הקנדיים בבריטניה, והחזיק בתפקיד עד 11 בנובמבר של אותה שנה.

סטיוארט נפטר ב-3 בנובמבר 1945 באוטווה בגיל 54.

## קישורים חיצוניים

* קנת' סטיוארט 
* 

קטגוריה:גנרלים קנדים
קטגוריה:אנשי צבא קנדים במלחמת העולם הראשונה
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:מפקדי ארמיות קנדיות במלחמת העולם השנייה
קטגוריה:מעוטרי הצלב הצבאי
קטגוריה:קנדים שנולדו ב-1891
קטגוריה:נפטרים ב-1945
N.S.U פרינץ 1000

ממוזער|250px|אנ.אס.או פרינץ 1000
ממוזער|250px|אנ.אס.או פרינץ 1000
ממוזער|250px|מנוע אנ.אס.או פרינץ 1000, שנת 1964
ממוזער|250px|אנ.אס.או פרינץ 1000
**N.S.U פרינץ 1000** (גרמנית: **NSU Prinz 1000**) היא מכונית קטנה סדאן 2 דלתות שיוצרה על ידי יצרנית הרכב הגרמנית **[[NSU]]**, בין השנים 1963–1973.

הפרינץ 1000 הוצג לראשונה בתערוכת הרכב בפרנקפורט בשנת 1963. עד יולי 1972 יוצרו 49,327 יחידות. גוף הפרינץ 1000 דמה מאוד לגוף הפרינץ 4, אבל היה יותר גדול ב-32 סנטימטרים.

דגם הסטיישן, ה-**[[NSU P10]]** שיוצר באורוגוואי על ידי "NSU" בשיתוף יצרנית הרכב האורוגוואית "**Nordex S.A**"  בין השנים 1970–1971 התבסס על דגם ה"N.S.U פרינץ 1000".

## היסטוריה
"אנ.אס.או" הייתה חברה גרמנית ליצור אופנועים ומכוניות שנוסדה בשנת 1873. נרכשה על ידי קבוצת פולקסווגן בשנת 1969. פולקסווגן מיזגה את אנ.אס.או עם "אוטו אוניון" ויצרה את אאודי. בשנת 1955 הייתה אנ.אס.או יצרנית האופנועים הגדולה בעולם. בשנת 1957 נכנסה לשוק המכוניות.

## יצור ה- אנ.אס.או פרינץ 1000
* גרמניה
* אורוגוואי - בין השנים 1970–1970
* יוגוסלביה
* מצרים - תחת השם "רעמסס"

## דגמים
* N.S.U פרינץ 1000
* N.S.U פרינץ c 1000
* N.S.U פרינץ 1000 TT, (בשנים 1965–1967 יוצרו 14,292 יחידות)
* N.S.U פרינץ 1000 TTS

## מפרט טכני ומידות
* מנוע אחורי, 4 צילינדרים 996 סמ"ק, מקורר אוויר, המפיק 29 כ"ס
* מנוע אחורי 1,085 סמ"ק, מקורר אוויר
* מנוע אחורי 1,177 סמ"ק המפיק 48 כ"ס ו־51 כ"ס, בדגם ה-TTS מנוע מקורר אוויר המפיק 61 כ"ס
* תמסורת ידנית 4 מהירויות
* אורך הרכב - 3,760 מ"מ
* רוחב - 1,490 מ"מ
* גובה - 1,364 מ"מ
* בסיס גלגלים - 2,250 מ"מ

## אנ.אס.או פרינץ 4 בישראל
בשנות השישים, יבואן אנ.אס.או הייתה חברת "מכוניות הדר בע"מ". משרד היבואן היה בדרך פתח-תקווה 72 בתל אביב. מחיר היחידה היה כ־12,000 ל"י. בישראל - N.S.U פרינץ 1000 התחרתה בתכונות ובמחיר ב- קונטסה 1300, ויוה ווקסהול, אוסטין 1100, סימקה 1000, ו-פורד אנגליה.

## ראו גם
* N.S.U פרינץ 4
* NSU
* NSU ספיידר
* אאודי

## לקריאה נוספת
* אנ.אס.יו , אתר הנוסטלגיה
* אנ.אס.יו פרינץ 1000, autocade.net
* 
* פרינץ 1000, NSU Prinz 1000- 1967 - Lane Motor Museum

## קישורים חיצוניים

## הערות שוליים

קטגוריה:דגמי מכוניות שהושקו ב-1963
פרינץ 1000
קטגוריה:כלי רכב גרמניים
קטגוריה:מכוניות מנוע אחורי
קטגוריה:מכוניות סופרמיני
קאסל בראבו

[שמאל|ממוזער|[ענן פטרייה|ענן הפטרייה של *קאסל בראבו*, כפי שנראה ממטוסי חיל האוויר האמריקאים שתיעדו את הניסוי.]]
**קאסל בראבו** (באנגלית: **Castle Bravo**) היה שם הקוד שניתן לניסוי של ארצות הברית בפצצת מימן. ניסוי זה נערך ב-1 במרץ 1954 באטמוספירה מעל האי ביקיני, איי מרשל, והיה הניסוי הראשון בסדרת הניסויים "*קאסל*". במהלך ניסוי זה פוצצה פצצת "קאסל בראבו", שעוצמתה הייתה 15 מגהטון של TNT (כ-30% מהפצצה החזקה ביותר בעולם - פצצת הצאר). העוצמה שנוצרה בפיצוץ זה הייתה גבוהה בהרבה מהעוצמה המשוערת של 4–8 מגה טון, וגרמה לנזקים כבדים באתר הניסוי ובאזורים סמוכים, ובתוספת הרוחות שהיו בזמן הניסוי, גרמה לזיהום הרדיואקטיבי העצום ביותר שנוצר אי פעם על ידי ארצות הברית.

נשורת גרעינית שנוצרה מפגיעת הפיצוץ בקרקע התפזרה על תושבי האיים, ובנוסף תוצרי הפיצוץ יצרו נשורת של גז ואבק שהתפשטה עם הרוח על שטחים נרחבים בעולם. תושבי האי פונו באופן בלתי מתוכנן, רק שלושה ימים לאחר הפיצוץ, וסבלו ממחלות רדיואקטיביות. כמו כן נפגעה מהזיהום גם סירת דייגים יפנית, שהייתה בקרבת מקום. עוצמת הפיצוץ גרמה לתגובה בין לאומית כנגד ניסויים גרעיניים באטמוספירה, ובסופו של דבר הובילה להחלטה להפסיק ניסויים בפצצות מימן.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשק תרמו-גרעיני: ניסויים
תיאטרון לה מאמא

שמאל|ממוזער|200px|תיאטרון לה מאמא, 2006
**תיאטרון לה מאמא** (באנגלית: **La MaMa Experimental Theatre Club** (**La MaMa E.T.C**)) הוא תיאטרון אוף-אוף ברודוויי , שנוסד ב-1961 בידי אלן סטיוארט . הוא שוכן בשכונת לואר איסט סייד ברובע מנהטן, ניו יורק. התיאטרון צמח מתוך המרתף של בוטיק עיצוב האופנה של סטיוארט. בשעות הלילה שימש מתחם הבוטיק כתיאטרון למחזאים מתחילים. תיאטרון לה מאמא הפך בלמעלה מחמישים שנותיו למוסד תרבותי בעל שם עולמי.

בשנת 2017 התיאטרון הציג הצגה על פי קארל שוונק.
## קישורים חיצוניים

* 
* רשימת הפקות של תיאטרון לה מאמא בשנים 2010-1962
* 
* אמיר אוריין, לה מאמא - כולם היו הילדים שלה, האתר של אמיר אוריין
* 

קטגוריה:ניו יורק: תיאטראות
N.S.U פרינץ ספורט

ממוזער|380px|אנ.אס.יו פרינץ ספורט 
ממוזער|380px|אנ.אס.יו פרינץ ספורט, פתיחת מכסה מנוע אחורי 
ממוזער|380px|אנ.אס.יו פרינץ ספורט 
ממוזער|380px|אנ.אס.יו פרינץ ספורט 
**N.S.U פרינץ ספורט** היא מכונית ספורטיבית קטנה, 2 דלתות קופה שיוצרה על ידי יצרנית הרכב הגרמנית **[[NSU]]** בין השנים 1958–1967.

סך הכול יוצרו 20,831 יחידות.
## היסטוריה
"אנ.אס.יו" הייתה חברה גרמנית ליצור אופנועים ומכוניות שנוסדה בשנת 1873. נרכשה על ידי קבוצת פולקסווגן בשנת 1969. פולקסווגן מיזגה את אנ.אס.יו עם "אוטו יוניון" ויצרה את אאודי. בשנת 1955 הייתה אנ.אס.יו יצרנית האופנועים הגדולה בעולם. בשנת 1957 נכנסה לשוק המכוניות.

## ייצור ה-אנ.אס.יו פרינץ ספורט
* גרמניה
* איטליה

## מפרט טכני ומידות
* מנוע 2 צילינדרים, 583 סמ"ק, מקורר אוויר המפיק 22 כ"ס
* מנוע 598 סמ"ק, (משנת 1961)
* אורך הרכב - 3,560 מ"מ
* רוחב - 1,520 מ"מ
* גובה - 1,235 מ"מ
* משקל - 565 ק"ג
* מהירות שיא - 120 קמ"ש
* עצוב- ברטונה (איטליה)
## ראו גם
* NSU
## לקריאה נוספת
* אנ.אס.יו פרינץ ספורט  (2:12 דקות), יו-טיוב
* אנ.אס.יו פרינץ ספורט, שנת 1963  (2:43 דקות), יו-טיוב
* אנ.אס.יו פרינץ ספורט   (0:59), יו-טיו
* אנ.אס.יו פרינץ ספורט 1965  (5:24 דקות), יו-טיוב
* פרינץ ספורט 1958 - ברטונה 

## קישורים חיצוניים

## הערות שוליים

קטגוריה:דגמי מכוניות שהושקו ב-1958
קטגוריה:מכוניות קופה
פרינץ ספורט
קטגוריה:מכוניות מנוע אחורי
קטגוריה:כלי רכב גרמניים
בית הממשלה (מחוז מוסקבה)

**בית ממשלת מחוז מוסקבה** (ברוסית: **Дом Правительства Московской области**; מכונה לעיתים בשם **עיר הזכוכית במיאקינינו**, Стеклянный город в Мякинино) הוא קומפלקס מבנים ממשלתיים על גדותיו המערביים של נהר מוסקבה, במחוז מוסקבה בשטח העיר קרסנוגורסק, לא הרחק ממרכז קרוקוס סיטי ומתחנת המטרו מיאקינינו.

המבנה מאכלס את משרדו של מושל מחוז מוסקבה ומאגד תחת קורת גג אחת את בית המשפט המחוזי של מחוז מוסקבה ואת כל מחלקות ומשרדי הממשלה של מחוז מוסקבה. הבניין נבנה בשנים 2004–2007.

גובה המבנה מגיע ל-82 מטרים והוא כולל 17 קומות שהופכות אותו לבניין הגבוה ביותר בעיר קרסנוגורסק. חזיתות הבניין עשויות מזכוכית על מנת לשקף את הבניין ואת ייעוד הממשלה על מנת שתהיה שקופה לציבור. בתוככי הבניין, המעליות אף הן עשויות זכוכית וישנם גנים מיניאטוריים בתוככי קומפלקס המבנים.

מגדל המושל, שבתוככי הקומפלקס, מגיע לגובה של 90 מטרים והוא בעצם מגדל אליפטי מסיבי שבתוכו מעליות, הנושא את מנחת המסוקים שעל גג המבנה. מנחת זה הוא הפרט הבולט ביותר בקומפלקס המבנים והוא הפך לסימן ההיכר שלו.

מתחת לבניין ישנה חניה תת-קרקעית שביכולתה לאכלס 2,000 רכבים.
## ראו גם
* בית הממשלה הרוסית במוסקבה
## קישורים חיצוניים

* 

קטגוריה:מחוז מוסקבה: מבנים
קטגוריה:רוסיה: מעונות רשמיים
קטגוריה:קרסנוגורסק
אוגוסט, הדוכס הגדול של אולדנבורג

**אוגוסט, הדוכס הגדול של אולדנבורג** (בגרמנית: **August von Oldenburg**; 13 ביולי 1783 - 27 בפברואר 1853) היה הדוכס הגדול של אולדנבורג בין השנים 1829–1853.

## ביוגרפיה
אוגוסט נולד ב-13 ביולי 1783 בטירת ראסטדה שליד אולדנבורג, לפטר, נסיך הולשטיין-גוטורפ ולפרדריקה, דוכסית וירטמברג, בתם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט.

בשנת 1785 מונה אביו לבישוף ליבק, ובנוסף מונה לעוצר דוכסות אולדנבורג במקום וילהלם, דוכס אולדנבורג, שהיה נכה ורפה שכל. אוגוסט התחנך יחד עם אחיו גאורג, דוכס אולדנבורג, ובשנת 1803 למדו באוניברסיטת לייפציג. בין השנים 1805–1807 ביקרו השניים באנגליה ובסקוטלנד, ובשנת 1808 ליווה אוגוסט את אביו לארפורט, שם נפגשו נפוליאון ואלכסנדר הראשון, קיסר רוסיה. בשנת 1810 נכבשה הדוכסות על ידי הצרפתים, ואוגוסט ואביו יצאו לגלות ברוסיה, שם מונה אוגוסט בשנת 1811 למושל אסטוניה, וכיהן בתפקיד זה עד לשנת 1816.

בשנת 1829 מת אביו פטר הראשון, הדוכס הגדול של אולדנבורג, ואוגוסט עלה לשלטון במקומו. במהלך מהפכות 1848 התעוררה מעט תסיסה בדוכסות למען חוקה יותר ליברלית, ובשנת 1849 חוקק אוגוסט חוקה מאוד ליברלית. בשנת 1852 הוכנסו כמה שינויים לחוקה, ובכל זאת היא נשארה אחת המתקדמות ביותר מבין מדינות הקונפדרציה הגרמנית. ב-27 בפברואר 1853 מת אוגוסט, ובנו פטר השני, הדוכס הגדול של אולדנבורג עלה לשלטון במקומו.

## משפחתו
ב-24 ביולי 1817 התחתן אוגוסט עם אדלהייד, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג, ממנה נולדו לו שתי בנות:
* אמליה מאולדנבורג (1818–1875), התחתנה עם אותון, מלך יוון
* פרדריקה מאולדנבורג (1820–1891), התחתנה עם יקוב פון וושינגטון, שהיה קרוב רחוק של ג'ורג' וושינגטון

בשנת 1820 מתה אשתו אדלהייד, וב-24 ביוני 1825 התחתן אוגוסט עם אחותה אידה, נסיכת אנהלט-ברנבורג-שאומבורג-הוים, ממנה נולד לו ילד אחד:
* פטר השני, הדוכס הגדול של אולדנבורג (1827–1900)

ב-5 במאי 1831 התחתן אוגוסט עם ססיליה, נסיכת שוודיה, בתם של גוסטב הרביעי אדולף, מלך שוודיה ופרדריקה מבאדן, ממנה נולדו לו 3 ילדים:
* אלכסנדר פרידריך גוסטב (1834–1835)
* ניקולאוס פרידריך אוגוסט (1836–1837)
* אלימאר, דוכס אולדנבורג (1844–1895)

## אילן יוחסין

## קישורים חיצוניים

קטגוריה:דוכסים גרמנים
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:אבירי מסדר הפיל
קטגוריה:אבירי מסדר העיט השחור
קטגוריה:מעוטרי אות מסדר הבז הלבן
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:בוגרי אוניברסיטת לייפציג
קטגוריה:גרמנים שנולדו ב-1783
קטגוריה:גרמנים שנפטרו ב-1853
אריק טשרניחובסקי

**אריק טשרניחובסקי** לשעבר מבכירי השב"כ אשר שימש כראש אגף המבצעים של שירות הביטחון הכללי.

## ביוגרפיה
עם גיוסו לצה"ל התנדב טשרניחובסקי לחטיבת הצנחנים והתקבל לסיירת החטיבתית. בצנחנים עבר טשרניחובסקי מסלול הכשרה כלוחם, קורס מ"כים חי"ר וקורס קציני חי"ר. לאחר תום הקורס שב לחטיבה ושירת במגוון תפקידים בה ובסיירת מטכ"ל. בין היתר השתתף במבצע אנטבה. במלחמת לבנון הראשונה לחם כמפקד פלוגה בגדוד צנחנים במילואים 466. לאחר שחרורו מצה"ל התגייס לשב"כ ושירת במגוון תפקידי מטה ופיקוד. הוא שימש ראש היחידה הממלכתית לאבטחת אישים ומשלחות לאחר רצח רבין שבעקבותיו הועלתה היחידה לרמת חטיבה באגף האבטחה. בתפקידו האחרון שימש כראש אגף המבצעים של השירות.

הוא בוגר תוכנית העמיתים של קרן וקסנר ישראל.
## הערות שוליים

קטגוריה:ראשי אגף המבצעים בשב"כ
קטגוריה:בוגרי תוכנית קרן וקסנר בישראל
קטגוריה:ישראלים שנולדו במאה ה-20
גדעון רובין

**גדעון רובין** (נולד ב-1973 בתל אביב, ישראל) הוא אמן עכשווי, המתגורר ועובד בלונדון.

## ביוגרפיה
רובין גדל בסביבה רווית תרבות ואמנות: הוא נכדו של הצייר הישראלי, ראובן רובין, ואביו שימש כדיפלומט ואוצר. בשנת 1999 סיים רובין לימודי BFA בבית הספר לאמנות חזותית בניו יורק. בשנת 2002 סיים לימודי MFA בבית הספר סלייד לאמנות של הקולג' האוניברסיטאי של לונדון.

## עבודותיו
רובין עוסק בנושאים כגון ילדות ומשפחה, ומצייר ציור מופשט ודיוקנאות. מחיקת הפנים של הדמויות היא סימן היכר בולט של ציוריו. לאחר שהיה עד לפיגועי 11 בספטמבר 2011, רובין בחר לשלב בעבודתו צעצועים שראה ברחובות.

### תערוכות יחיד בולטות
* 2006 - Tender, גלריה אלון שגב
* 2010 - להחליף אוויר קצת, בית ביאליק, תל אביב
* 2015 - הזיכרון מרחיק לכת עד לבוקר הזה, מוזיאון הרצליה לאמנות עכשווית
* 2020 - הספר השחור, בית האמנים בירושלים. אוצרת: מרי שק

## קישורים חיצוניים
* 
* גדעון רובין בגלריה הוספלט
* גדעון רובין באתר מרכז המידע לאמנות ישראלית של מוזיאון ישראל

## הערות שוליים

קטגוריה:ציירים ישראלים
קטגוריה:קצרמר ישראלים
קטגוריה:ישראלים שנולדו ב-1973
פטר השני, הדוכס הגדול של אולדנבורג

**פטר השני, הדוכס הגדול של אולדנבורג** (בגרמנית: **Peter II. von Oldenburg**; 8 ביולי 1827 – 13 ביוני 1900) היה הדוכס הגדול של אולדנבורג בין השנים 1853–1900.

## ביוגרפיה
פטר נולד ב-8 ביולי 1827 באולדנבורג, לאוגוסט, נסיך הכתר של אולדנבורג ולאידה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה מנסאו-ויילבורג.

בצעירותו שירת פטר בצבא הפרוסי בדרגת גנרל חיל הפרשים, ולאחר מכן שירת בצבא ממלכת הנובר כגנרל חיל הרגלים.

בשנת 1853 מת אביו אוגוסט, הדוכס הגדול של אולדנבורג, ופטר עלה לשלטון במקומו. במהלך מלחמת קרים תמך פטר באימפריה הרוסית, עקב קשריו המשפחתיים עם ניקולאי הראשון, קיסר רוסיה. בשנת 1863  הביע פטר את רצונו לקבל את דוכסות שלזוויג ודוכסות הולשטיין, אך לבסוף ויתר על תביעתו. בשנת 1866 הצטרפה הדוכסות בראשות פטר לממלכת פרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ובשנת 1871 הצטרפה הדוכסות לאימפריה הגרמנית.

בשנת 1895 מתה כלתו אליזבת אנה, נסיכת פרוסיה, ובשנת 1896 מתה אשתו אליזבת, נסיכת סקסוניה-אלטנבורג. בשנת 1899 יצא פטר לטיול ארוך בחו"ל, על מנת להשתחרר מעומס העבודה שלו שגרם לו לבעיות לב. ב-13 ביוני 1900 מת פטר, ובנו פרידריך אוגוסט השני, הדוכס הגדול של אולדנבורג עלה לשלטון במקומו.

## משפחתו
ב-10 בפברואר 1852 התחתן פטר עם אליזבת, נסיכת סקסוניה-אלטנבורג, בתם של יוזף, דוכס סקסוניה-אלטנבורג ואמליה, דוכסית וירטמברג, ממנה נולדו לו שני בנים:
* פרידריך אוגוסט השני, הדוכס הגדול של אולדנבורג (1852–1931)
* גאורג לודוויג, דוכס אולדנבורג (1855–1939)

## אילן יוחסין

## קישורים חיצוניים

קטגוריה:דוכסים גרמנים
קטגוריה:גרמנים שנולדו ב-1827
קטגוריה:גרמנים שנפטרו ב-1900
שמואל כהנא שפירא

הרב **שמואל יהודה כהנא שפירא** (ט"ו בטבת ה'תרפ"ו, 1 בינואר 1926 – כ"ג בכסלו ה'תשע"ב, 19 בדצמבר 2011) היה רב ודיין ישראלי. כיהן כאב בית הדין בבית הדין הרבני בירושלים ובטבריה.

## ביוגרפיה

נולד בירושלים, דור שישי בעיר, להענע רייזל (לבית זקס) ולרב שלמה זלמן, בנו של הרב צבי אשר, מראשי ישיבת המקובלים שער השמים, למשפחה מיוחסת מתלמידי הגר"א. מצד אמו הוא נינו של הרב אברהם אלקנה זקס. 

למד בתלמוד תורה בשכונת גאולה, בישיבת תפארת צבי, בישיבת חברון ולאחר מכן, החל משנת ה'תש"ז, בישיבת מרכז הרב. שירת בצה"ל בזמן מלחמת העצמאות. בעת לימודיו במרכז הרב זכה בפרס משרד הדתות לבני ישיבות מצטיינים לשנת תשי"ג. נישא לחיה בת הרב אריה ליב בויארסקי מרבני פרדס חנה, חתנו של הרב אליהו דוד שולזינגר. שימש כר"מ בישיבת מרכז הרב.

בשנת תש"ך, לאחר נישואיו, הוסמך לדיינות ומונה לדיין בית הדין הרבני בעיר טבריה, לאחר מספר שנים מונה לאב"ד.בהמשך שימש כדיין ואב"ד בבית הדין הרבני בירושלים.

הרב שמואל יהודה כהנא שפירא נפטר בירושלים בכ"ג בכסלו תשע"ב (2011) ונטמן בהר המנוחות.

## מפסיקותיו
* קבע שאסיר חייב במזונות בניו.

## משפחתו
לרב שפירא חמישה ילדים. בתו רבקה נישאה לרב יוסף גולדברג, אב"ד בירושלים ובנו של הרב אברהם הלל גולדברג. בתו אביטל נשואה לרב ברוך מרדכי אטינגר.

אחיו הרב אברהם אלקנה שפירא שימש כראש ישיבת מרכז הרב וכרב הראשי לישראל. אחיו הבכור היה הרב אהרן יהושע פישל, אביו של הרב אליעזר שפירא.

## אילן יוחסין

## קישורים חיצוניים
* אשכול אודות הרב שמואל שפירא בפורום אוצר החכמה
* פסק דין על לשון הודאה בתנאי, אתר אוצר החכמה
* 

## הערות שוליים

קטגוריה:בוגרי ישיבת מרכז הרב
קטגוריה:דייני בתי הדין הרבניים
קטגוריה:רבני הציונות הדתית בישראל
קטגוריה:בוגרי ישיבת עץ חיים
קטגוריה:בוגרי ישיבת חברון כנסת ישראל
קטגוריה:משפחת לעוי-וייספיש-בהר"ן
קטגוריה:משפחת כהנא שפירא
קטגוריה:אבות בית הדין הרבני בירושלים
שמואל כהנא שפירא
קטגוריה:ישראלים שנולדו ב-1926
קטגוריה:ישראלים שנפטרו ב-2011
קטגוריה:קריית מטרסדורף: אישים
קטגוריה:בוגרי ישיבת תפארת צבי
קטגוריה:יהודים הקבורים בהר המנוחות
טסה

קטגוריה:שמות פרטיים לנשים
קטגוריה:שמות משפחה
קטגוריה:שמות משפחה ביהדות תימן
N.S.U פרינץ 1, פרינץ 2, פרינץ 3

ממוזער|250px|אנ.אס.יו פרינץ 2, שנת 1959
ממוזער|250px|אנ.אס.יו פרינץ 1
ממוזער|250px|אנ.אס.יו פרינץ 3
**N.S.U פרינץ 1, פרינץ 2, פרינץ 3, (NSU Prinz I, II & III)**, מכונית מיני, 2 דלתות, 4 מושבים שיוצרה על ידי יצרנית הרכב הגרמנית **[[NSU]]** בין השנים 1958–1962.

בספטמבר 1957 הושקה ה-"פרינץ 1" בתערוכת המכוניות בפרנקפורט. הייצור התחיל במרץ 1958.

דגמי ה"פרינץ 1", "פרינץ 2" ו-"פרינץ 3" הורכבו בגרמניה, צ'ילה ואוסטרליה.

## גרסאות
* N.S.U פרינץ 1
* N.S.U פרינץ 2 (היצור התחיל בשנת 1959)
* N.S.U פרינץ 3 (היצור התחיל בשנת 1960)

## מפרט טכני ומידות
* מנוע אחורי 2 צילינדרים, מקורר אוויר 583 סמ"ק, המפיק 15 כ"ס ו-20 כ"ס
* ב-1960 בדגם הפרינץ 2 שודרג המנוע ל-30 כ"ס
* תמסורת ידנית 4 מהירויות
* אורך הרכב - 3,150 מ"מ
* רוחב - 1,422 מ"מ
* גובה - 1,346 מ"מ
* משקל - 496 ק"ג
* מהירות מרבית - 120 קמ"ש

## ראו גם
* NSU
* N.S.U פרינץ 4

## לקריאה נוספת
* אנ.אס.יו פרינץ 3  
* אנ.אס.יו 1959 (3:17 דקות), יו-טיוב
* אנ.אס.יו פרינץ  (2:59 דקות), יו-טיוב
* אנ.אס.יו פרינץ 3, 1961  (2:05 דקות), יו-טיוב
* אנ.אס.יו פרינץ 2  (4:59 דקות), יו-טיוב
* אנ.אס.יו פרינץ שנת 1961  (4:24 דקות), יו-טיוב
* אנ.אס.יו פרינץ 2  (0:40), יו-טיוב

## קישורים חיצוניים

## הערות שוליים

קטגוריה:דגמי מכוניות שהושקו ב-1957
קטגוריה:מכוניות מיני
קטגוריה:מכוניות מנוע אחורי
פרינץ 1
קטגוריה:כלי רכב גרמניים
מכינה קדם-צבאית רבין

**מכינת רבין**, או בשמה המלא **המכינה הקדם צבאית להכשרת מנהיגות חברתית ברוח העלייה השנייה והשלישית על שם [[יצחק רבין]]** היא אחת מחמש המכינות הקדם-צבאיות החילוניות הראשונות שהוקמו במקביל ובנפרד, במטרה ל"שינוי המציאות והשסעים בחברה הישראלית אחרי רצח רבין".
המכינה דוגלת בתפיסת עולם ציונית הומניסטית אשר רואה את ערך האדם במרכזה, תפיסה חברתית וסולידרית אשר שמה במרכזה את ערך החירות והשויון ביחד עם חינוך ליהדות חילונית. 

## היסטוריה
המכינה קמה בא' באלול תשנ"ח, 23 באוגוסט 1998, על ידי דני זמיר בשיתוף עם אנשי מכללת אורנים. בשנותיה הראשונות מיקום המכינה היה בעכו, ובמחזור הראשון בה היוו כ-17 חניכים בוגרי כיתה י"ב. מאז אוגוסט 2018 ועד אוקטובר 2023 עמד בראש המכינה עמרי שפרוני, והחל מאוקטובר 2023 עומד בראש המכינה ליאור סלע.

בשנת 2003 המכינה עברה לקמפוס קבוע בתוך מכללת אורנים שבקריית טבעון, כשהיא משתמשת במתקנים הקיימים בתוך המכללה. לאורך השנים המכינה התרחבה ומספר החניכים בכל מחזור גדל, במקביל למספר הבוגרים. בשנת 2015 נפתחה שלוחה של המכינה בשכונת הדר שבחיפה על ידי בוגר המכינה. ב-2016 נפתחה שלוחה נוספת של המכינה בקיבוץ אדמית.
החל משנת 2021 שלוחת אורנים עברה לקיבוץ מזרע שבעמק יזרעאל.
שלוחה זו היא אחת משלוש מכינות בלבד שמונגשות באופן מלא לבעלי מוגבלויות. החל משנת 2025 עברה שלוחת אדמית לגשר הזיו. בשנה הקרובה תפתח שלוחה נוספת בראש הנקרה.

כיום, שנת תשפ״ד, יש במכינה יש כ-180 חניכים (40 בגשר הזיו, 60 בחיפה ו-80 במזרע, שביניהם כ-20 בני ישראלים שהיגרו לחו"ל), המכונים "מכינאים", וקיים שיתוף פעולה קבוע בין שלוש השלוחות - מזרע, חיפה וגשר הזיו. כמו כן שותפה המכינה לתנועת "החלוץ" שבמסגרת תוכנית שנה ב' שלה יש כ-40 חניכים בעיר חיפה.

בוגרי המכינה הקימו קהילות משימתיות בערים יקנעם, ירושלים, וחיפה והיו שותפים דומיננטיים בפתיחת המכינות הקדם צבאיות: "הירושלמית", "בארי" ועוד. וכן הקימו את תנועת "החלוץ" הכוללת בנוסף למכינות, פעילות שנות שירות בעוטף עזה ובערים בצפון, (כ-70 משרתי ש"ש) תוכניות למשוחררי צבא בעבודה מועדפת וסמינרים עיונים, כפרי סטודנטים ( כ-200 משתתפים) ופעילות בתחום התרבות הקהילה והזהות היהודית שבעבר נוהלו על ידי המדרשה באורנים.

## חזון
המכינה עומדת על ארבעה עמודי תווך מרכזיים: חיי קבוצה, לימודים, עשייה קהילתית וניהול משותף. לכל אחד מארבעת עמודי התווך הללו צריכה להיות חשיבות משמעותית עבור חניכי המכינה. הלימודים במכינה הם במתכונת קבוצתית של כ-20 חניכים בקבוצה. המכינה מתנהלת כמסגרת דמוקרטית בין החניכים והצוות הבוגר, כאשר החניכים נוטלים חלק פעיל בתפעול המכינה ובתהליך קבלת ההחלטות הקשורות לחייהם.

ה"מכינאים" מתנסים לאורך השנה, בין השאר, בלימודים, בעשייה קהילתית (בצוותים מצומצמים) באזור הסובב את המכינה, בטיולים ובסיורים ברחבי ארץ ישראל ובהיכרות עם אנשים משפיעים בחברה הישראלית.

חזון המכינה מתואר על פיה כך:

## קישורים חיצוניים
* 

רבין
קטגוריה:הנצחת יצחק רבין
קטגוריה:עכו: חינוך
קטגוריה:חיפה: מוסדות חינוך
NSU Ro 80

ממוזער|260px| אנ.אס.יו Ro 80, שנת 1974 
ממוזער|260px| אנ.אס.יו Ro 80 
ממוזער|260px|מנוע ונקל, אנ.אס.יו Ro 80 
ממוזער|260px|אנ.אס.יו Ro 80, מבט מבפנים 
ממוזער|240px| אנ.אס.יו Ro 80 
ממוזער|240px|סמל אנ.אס.יו על קדמת Ro 80 

**NSU Ro-80**) **NSU Ro 80**) היא מכונית מנהלים גרמנית, 4 דלתות, שיוצרה על ידי יצרנית הרכב הגרמנית NSU (בין השנים 1967–1969), ובהמשך על ידי חברת אאודי. ייצור המכונית הסתכם מאוקטובר 1967 עד אפריל 1977.

יוצרו 37,398 יחידות.

NSU Ro 80 זכתה בפרס מכונית השנה באירופה בשנת 1968.

ייחודה של המכונית היה במנוע הונקל.

## היסטוריה

ההשראה שהובילה לפיתוחם של דגמים חדשים נבעה מיצירת הקשר בין NSU לבין המהנדס פליקס ונקל, שהביא לפיתוחו של מנוע רוטארי חדש המכונה כיום מנוע ונקל. **מנוע ונקל**, הנקרא גם **מנוע רוטורי** הוא מנוע בעירה פנימית סיבובי. המנוע פותח בשנות ה-50 של המאה ה-20, והוצע לראשונה במכונית NSU Ro 80 של חברת NSU.

גם אז הצליחה חברת NSU לייצר רק שני דגמים אשר צוידו במנועי הונקל, דגם ה-NSU ספיידר וה-Ro80, לפני שנקלעה שוב לקשיים ונמכרה בסופו של דבר לחברת פולקסווגן הגרמנית בשנת 1969. פולקסווגן החליטה למזג את NSU עם חברה אחרת שרכשה בשם 'אוטו יוניון' ולבסוף למכור את המכוניות תחת מותג של אחד מתתי החברות של 'אוטו יוניון' ששמו היה אאודי. מפעל נקרסולם המקורי של NSU משמש כיום את אאודי בייצור מכוניות היוקרה שלה.

## מפרט טכני
* מנוע 995 סמ"ק, מנוע ונקל המפתח 85 כ"ס ו-113 כ"ס
* הנעה קדמית
* תמסורת ידנית 3 מהירויות (פיכטל אנד סאקס), ידנית מחוברת עם מצמד אוטומטי (גיר חצי אוטומטי)
* בלמי דיסק
* אורך הרכב – 4,780 מ"מ
* רוחב – 1,760 מ"מ
* גובה – 1,410 מ"מ
* משקל – 1,258–1,292 ק"ג

## מכירות NSU Ro 80 (לפי שנים)

## ראו גם
* NSU
* אאודי
* מנוע ונקל
* פליקס ונקל
* NSU ספיידר
* סיטרואן m35
* סיטרואן GS בי רוטור
* פולקסווגן K70

## לקריאה נוספת
* 
* אנ.אס.יו - רו 80  (5:34 דקות), יו-טיוב
* אנ.אס.יו - רו 80  (5:33 דקות), יו-טיוב
* אנ.אס.יו - רו 80  (2:05 דקות), יו-טיוב
* אנ.אס.יו - רו 80  (7:44 דקות), יו-טיוב

## קישורים חיצוניים

## הערות שוליים

קטגוריה:דגמי מכוניות שהושקו ב-1967
קטגוריה:מכוניות מנהלים
קטגוריה:מכונית השנה באירופה
קטגוריה:מכוניות בעלות מנוע ונקל
Ro 80
קטגוריה:כלי רכב גרמניים
פרידריך אוגוסט השני, הדוכס הגדול של אולדנבורג

**פרידריך אוגוסט השני, הדוכס הגדול של אולדנבורג** (גרמנית: **Friedrich August II. von Oldenburg**; 16 בנובמבר 1852 – 24 בפברואר 1931) היה הדוכס הגדול של אולדנבורג האחרון בין השנים 1900–1918.

## ביוגרפיה
פרידריך אוגוסט נולד ב-16 בנובמבר 1852 באולדנבורג, לפטר, נסיך הכתר של אולדנבורג ולאליזבת, נסיכת סקסוניה-אלטנבורג, בתם של יוזף, דוכס סקסוניה-אלטנבורג ואמליה, דוכסית וירטמברג.

ב-18 בפברואר 1878 התחתן אוגוסט עם אליזבת אנה, נסיכת פרוסיה, בתם של פרידריך קרל, נסיך פרוסיה ומריה אנה, נסיכת אנהלט, ובאותו יום גם התחתנה שרלוטה, נסיכת פרוסיה, בתו של פרידריך השלישי, קיסר גרמניה עם ברנהרד השלישי, דוכס סקסוניה-מיינינגן. בשנת 1895 מתה אליזבת אנה, ופרידריך אוגוסט בנה ארמון חדש לזכרה. ב-24 באוקטובר 1896 התחתן אוגוסט עם אליזבת אלכסנדרינה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט.

בשנת 1900 מת אביו פטר השני, הדוכס הגדול של אולדנבורג, ופרידריך אוגוסט עלה לשלטון במקומו. פרידריך אוגוסט היה שמרן בדעותיו, אולם היה פופולרי בקרב תושבי הדוכסות. בנוסף אהב פרידריך אוגוסט את הצי, ואף פיתח כמה המצאות חשובות לשיפור הצי. במהלך מלחמת העולם הראשונה תמך פרידריך אוגוסט בסיפוח בלגיה וצפון צרפת לקיסרות הגרמנית, ואף דחף יחד עם נסיכים אחרים לפיטוריו של הקנצלר תאובלד פון בתמן-הולווג, שבו ראו אדם חלש שדוחף לעשיית שלום.

ב-11 בנובמבר 1918 התפטר פרידריך אוגוסט מתפקידו, בעקבות המהפכה הגרמנית והתבוסה במלחמת העולם הראשונה. לאחר התפטרותו מהשלטון חי פרידריך אוגוסט באולדנבורג כאדם פרטי, וב-24 בפברואר 1931 מת בביתו בראסטדה.

## משפחתו
ב-18 בפברואר 1878 התחתן פרידריך אוגוסט עם אליזבת אנה, נסיכת פרוסיה, בתם של פרידריך קרל, נסיך פרוסיה ומריה אנה, נסיכת אנהלט, ממנה נולדו לו שתי בנות:
* סופיה שרלוטה, דוכסית אולדנבורג (1879–1964), התחתנה עם אייתל פרידריך, נסיך פרוסיה
* מרגרטה, דוכסית אולדנבורג (1881–1882)

ב-28 באוגוסט 1895 מתה אשתו אליזבת אנה, וב-24 באוקטובר 1896 התחתן פרידריך אוגוסט עם אליזבת אלכסנדרינה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט, ממנה נולדו לו 5 ילדים:
* ניקולאוס, נסיך הכתר של אולדנבורג (1897–1970)
* פרידריך אוגוסט, דוכס אולדנבורג (1900)
* אלכסנדרינה, דוכסית אולדנבורג (1900)
* אינגבורג אליקס, דוכסית אולדנבורג (1901–1996), התחתנה עם שטפן, נסיך שאומבורג-ליפה
* אלטבורג, דוכסית אולדנבורג (1903–2001), התחתנה עם יוזיאס, נסיך הכתר של ולדק ופירמונט

## אילן יוחסין

## קישורים חיצוניים

קטגוריה:דוכסים גרמנים

קטגוריה:גרמנים שנולדו ב-1852
קטגוריה:גרמנים שנפטרו ב-1931
ליאורה חשין

**ליאורה חשין** (10 בפברואר 1949 – 22 באפריל 2023) הייתה צלמת ועיתונאית ישראלית. הייתה מוכרת בעיקר כמתעדת של אמנות רחוב בערי ישראל.

## ביוגרפיה
חשין נולדה וגדלה בירושלים. אביה היה הסופר והחוקר בנימין יפה. אמה הייתה מלכה לבית קליינזינגר. סבה, אריה לייב יפה, היה סופר, משורר ומנהל קרן היסוד. הוא נהרג ב-11 במרץ 1948, במהלך מלחמת העצמאות, בפיגוע בבית המוסדות הלאומיים בירושלים. שמה משמר את שמו הרוסי "ליאו".

חשין סיימה לימודי לשון ובלשנות באוניברסיטה העברית בירושלים, ובהמשך למדה צילום ואמנות במסגרות שונות, ביניהן מוזיאון ישראל ובצלאל.

הייתה כתבת ראשית בשבועון שער למתחיל, צלמת של המגזין "עלי כותרת", כתבת בעיתון פשוש ועורכת משנה של כתב העת כמעט 2000.

משנת 1971 ועד פטירתה הייתה נשואה לשופט דוד חשין ולהם בן ובת.

נפטרה ב-22 באפריל 2023.

## תערוכות יחיד נבחרות
* 2001 – הלוך ושוב אל ילדותי, מוזיאון ארץ ישראל, תל אביב
* 2008 – המשכן לאמנויות הבמה, תל אביב
* 2009 – Befriend Your Demon, בית האמנים בירושלים
* 2012 – במרכז הבינתחומי הרצליה

## ספריה
* Befriend Your Demon – אמנות רחוב בתל אביב, 2009
* **פירורים**, 2010 (מהדורה אנגלית ב-2011) – על משפחתה
* Do Not Disturb – אמנות רחוב בישראל, 2012
* **על הדרך**, 2018

## קישורים חיצוניים

* 
* ליאורה חשין, באתר מרכז המידע לאמנות ישראלית של מוזיאון ישראל
* ליאורה חשין, באתר האינטרנט של בית האמנים בירושלים
* ליאורה חשין מתעדת ומשמרת אמנות מתכלה, מגזין לוטן לתרבות ואמנות
* אוצרת הגרפיטי: ליאורה חשין מתעדת אמנות רחוב בישראל, באתר "פוטולוגיה"
* הספר Befriend Your Demon – אמנות רחוב בתל אביב באתר האינטרנט של ליאורה חשין
* הספר Do Not Disturb – אמנות רחוב בישראל, באתר האינטרנט של ליאורה חשין
* הספר "פירורים", באתר האינטרנט של ליאורה חשין
* הספר "על הדרך", באתר האינטרנט של ליאורה חשין

## הערות שוליים

קטגוריה:משפחת יפה
ליאורה
קטגוריה:צלמות ישראליות
קטגוריה:צלמים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1949
קטגוריה:ישראלים שנולדו ב-1949
קטגוריה:ישראליות שנפטרו ב-2023
קטגוריה:ישראלים שנפטרו ב-2023
קטגוריה:יהודים הקבורים בהר המנוחות
דוכסות פירנצה

**דוכסות פירנצה** (באיטלקית: **Ducato di Firenze**) הייתה דוכסות איטלקית שהוקמה על ידי האפיפיור קלמנס השביעי, שהכתיר בשנת 1532 את אלסנדרו דה מדיצ'י לדוכס, והתקיימה עד לשנת 1569, שבה העניק האפיפיור פיוס החמישי את התואר דוכס גדול לקוזימו דה מדיצ'י.

## היסטוריה
רפובליקת פירנצה הייתה בשליטת בית מדיצ'י החל משנת 1434, שבה תפס למעשה קוזימו דה מדיצ'י את השלטון, על אף שבאופן רשמי נשארה צורת השלטון הרפובליקנית. בשנת 1527 האפיפיור קלמנס החמישי שהיה בן המשפחה, הובס במלחמת הליגה של קוניאק על ידי קרל החמישי, קיסר האימפריה הרומית הקדושה, ובעקבות כך גורשו בני מדיצ'י מפירנצה. בשנת 1529 חתם האפיפיור על שלום ברצלונה עם קרל החמישי, קיסר האימפריה הרומית הקדושה, וקיבל את ברכתו לשחזר את שלטון בני מדיצ'י בפירנצה. העיר נכבשה לאחר מצור ממושך.

האפיפיור הגדיל לעשות, ובשנת 1532 מינה את אחיינו אלסנדרו דה מדיצ'י כ"דוכס פירנצה". מעשה זה הפך את פירנצה מרפובליקה לדוכסות שהשלטון בה מועבר באופן רשמי מדור לדור. בשנת 1537 נרצח אלסנדרו דה מדיצ'י, ובמקומו עלה לשלטון קרוב משפחתו קוזימו דה מדיצ'י. ביוני אותה שנה הוכרה ריבונותו החוקית כדוכס פירנצה על ידי קרל החמישי, קיסר האימפריה הרומית הקדושה.

כאשר שמעו מתנגדי בית מדיצ'י הגולים, ובראשם פיליפו סטרוצי, על הירצחו של אלסנדרו, הם פתחו במסע נגד העיר בסיוע צבא צרפת. בסוף יולי 1537 נכנסו כוחות הגולים לטוסקנה וקוזימו, הדוכס הצעיר, שלח את צבאו לפגוש אותם ולהתעמת עמם. כוחות הגולים הובסו ליד טירת מונטמורלו וראשי מנהיגיהם נערפו בכיכר העיר של פירנצה (או בארמון ברג'לו), דבר שהעניק לדוכס הצעיר מעמד של ביטחון בשלטונו.

בריתו עם הקיסרות הרומית הקדושה אפשרה לטוסקנה מידה של עצמאות. כמו כן חיזק הדבר את שליטת בית מדיצ'י בפירנצה, שנשלטה עד מות אחרון המדיצ'ים (ב-1737) על ידי בית זה.

על מנת לבצר את שלטונו בטוסקנה פעל קוזימו להפלת כל ערי המדינה העצמאיות במרחב. העיר האחרונה ששמרה על עצמאותה עד 1554 הייתה סיינה. בשנה זו יצא קוזימו, בתמיכת הקיסר ועם צבא שכירי חרב שווייצריים לשים מצור על העיר. העיר נפלה ב-17 באפריל 1555, לאחר 15 חודשי מצור, שבמהלכם קטנה אוכלוסייתה מכ-40,000 תושבים לכ-8,000. ב-1559 נפל המעוז האחרון שהיה שייך לסיינה.

קוזימו היה שליט קשוח, הוא השקיע רבות בביצור ערי טוסקנה והקים מבצרים בארצו, סיינה וערים נוספות ובנה חומה חדשה ומבוצרת סביב פיזה. כמו כן הקים את העיר המבוצרת טרה דל סולה (Terra del Sole), ביצר את האי אלבה והקים בו מבצר.

על מנת לממן את פעילותו הצבאית הטיל על נתיניו עול מס כבד, עם זאת לא חסך בפטרונות האמנות.

בשנת 1565 פרש קוזימו מהשלטון ומסר אותו לבנו, פרנצ'סקו דה מדיצ'י, ובשנת 1569 הכתיר אותו האפיפיור פיוס החמישי כ"דוכס גדול של טוסקנה".

## ראו גם
* בית מדיצ'י
* רפובליקת פירנצה
* הדוכסות הגדולה של טוסקנה

## קישורים חיצוניים

קטגוריה:טוסקנה
קטגוריה:מדינות לשעבר בתחומי איטליה
שביל הראשונים כפר סבא

**שביל הראשונים** הוא שביל הליכה בעיר כפר סבא, שעובר בין מבנים ומקומות היסטוריים חשובים בעיר ומספר את סיפורם ואת סיפור העיר. המסלול נחנך בשנת 2009 והוא קרוי על שם מרדכי שרייבמן, פעיל ציבור ואחד ממייסדי העיר. ראשיתו בבית ספיר, והוא עובר דרך מבנה פרדסנות, קפה פידלר, הרחוב הראשון (רחוב הרצל), צריף הסנדלר, הבאר הראשונה, מבנה הח'אן (בית העירייה כיום), בית נורדשטיין, חלקת מגורשי תל אביב-יפו וחורשת פסקל. בהמשך נוספו לשביל התחנות: הפרדסנות, גן הברון מנשה, תחנת מכבי האש של כפר סבא, בית הומינר, קולנוע עמל, משק האוצר והאקליפטוסים. תחנות נוספות מתוכננות להיבנות ברחבי העיר.

## התחנות

## ראו גם
*גן מנשה
*בית עיריית כפר סבא
*חורשת אוסישקין

## קישורים חיצוניים

* 
* 
* 
* השביל באתר "טבע ונופים בישראל"
* שביל הראשונים כפר סבא באתר שלטי רחובות ומספרי בתים האולטימטיבי

קטגוריה:כפר סבא: גאוגרפיה
כפר סבא
קטגוריה:ישראל: אטרקציות תיירותיות
קטגוריה:ישראל: מוזיאונים פתוחים
יחסי הוותיקן–רוסיה

בין **[[הפדרציה הרוסית]]** ו**[[מדינת קריית הוותיקן]]** מתקיימים יחסים דיפלומטיים מלאים. לרוסיה יש נציגות דיפלומטית בוותיקן ולוותיקן יש נציגות דיפלומטית ולרוסיה יש נציג קבוע האמון על קריית הוותיקן אשר מקומו ברומא, בירת איטליה. נשיא רוסיה דמיטרי מדבדב הורה על הקמת יחסים דיפלומטיים מלאים בין רוסיה לבין הוותיקן בעקבות פגישה עם האפיפיור בנדיקטוס השישה עשר בדצמבר 2009. בדומה לרוב יחסי החוץ של הוותיקן, טיב היחסים בין שתי המדינות בא לידי ביטוי באמצעות הקשר הדתי.

## יחסים אקומניים
יחסי הוותיקן-רוסיה מקושרים ליחסים האקומניים בין הכנסייה האורתודוקסית, הרווחת ברוסיה והכנסייה הקתולית שהוותיקן הוא מקום מושבה.

## היסטוריה

בשנות השישים של המאה התשע עשרה הוקמה ברוסיה אופוזיציה כנגד השלטונות הצאריים. האופוזיציה הייתה התאגדות של פועלים רוסיים שאימצה את הקומוניזם של קרל מרקס ונהגה לפיו. האופוזיציה הייתה אלימה וטרור היה נפוץ ברוסיה באותה התקופה. בדיוק באותו הזמן מרדו תושביה החילוניים של מדינת האפיפיור ששלטה בתקופה ההיא על כל מרכז וצפון מזרח איטליה של היום. שתי המדינות תמכו אחת בשנייה עקב צביונן הדתי ומצבן הדומה. לאחר שמרד החילונים במדינת האפיפיור הושלם והיא הוקטנה לגודלה של העיר רומא, ומרד הפועלים שכך לזמן מה היחסים היו שקטים מאוד, עד למהפכת אוקטובר בה ברית המועצות האתאיסטית הוקמה.

הוותיקן נהג לגנות ולהוקיע את הקומוניזם ותמך בארצות הברית רוב המלחמה הקרה. לאחר ירידתה של ברית המועצות היחסים בין רוסיה לוותיקן התחממו עקב הופעת הדת שוב באזור.

## קישורים חיצוניים

* קבצים מהדף "יחסי רוסיה-הכס הקדוש" באתר משרד החוץ הרוסי 
* בנדיקטוס השישה עשר מקבל את נשיא רוסיה סרטון מהפגישה בין נשיא רוסיה לבנדיקטוס השישה עשר

## הערות שוליים

קטגוריה:ערכים ללא קטגוריות פיזיות - יחסי חוץ
לאונרד ג'רואו

**לאונרד טאונסנד ג'רואו** (באנגלית: **Leonard Townsend Gerow** ; 13 ביולי 1888 – 12 באוקטובר 1972) היה גנרל בצבא ארצות הברית, אשר פיקד על כוחות בחזית מערב אירופה במלחמת העולם השנייה.

## ביוגרפיה
### ראשית חייו
ג'רואו נולד ב-13 ביולי 1888 בפיטרסבורג, וירג'יניה למשפחה ממוצא צרפתי (שם המשפחה במקור היה ז'ירו). ג'רואו למד בתיכון בווירג'יניה, ולאחר מכן למד בבית ספר צבאי. הוא סיים במקום הראשון במחזורו, ובשל כך קיבל דרגת לוטננט משנה בצבא ארצות הברית.

### קריירה צבאית
ג'רואו מילא תפקידים שונים בצבא, ביניהם סיוע לנפגעי ההוריקן בטקסס בשנת 1915, ולאחר מכן השתתף במשלחת האמריקנית למקסיקו. ב-1 ביולי 1916 הועלה ג'רואו לדרגת לוטננט, וב-15 במאי 1917 הועלה לדרגת קפטן. לאחר כניסת ארצות הברית למלחמה נשלח ג'רואו לחזית המערבית, ושירת שם כקצין הקשר הראשי של חיל המשלוח האמריקני בדרגה זמנית של קולונל. על פעולותיו במהלך המלחמה קיבל ג'רואו את עיטורי מדליית השירות המצוין ולגיון הכבוד הצרפתי.

לאחר המלחמה קיבל ג'רואו דרגת קבע של מייג'ור, והשתתף בקורסים שונים של הצבא. בשנת 1932 נשלח ג'רואו כנספח צבאי לשאנגחאי בסין, וב-1 באוגוסט 1935 הועלה לדרגת לוטננט קולונל. ב-1 בספטמבר 1940 הועלה ג'רואו לדרגת קולונל, וחודש לאחר מכן ב-1 באוקטובר הועלה לדרגת בריגדיר גנרל.

### מלחמת העולם השנייה
ב-14 בפברואר 1942 הועלה ג'רואו לדרגת מייג'ור גנרל ומונה למפקד הדיוויזיה ה-29, וב-27 בספטמבר 1943 קיבל את עיטור לגיון ההצטיינות. ב-17 ביולי 1943 מונה ג'רואו למפקד הקורפוס ה-5, והכין אותו לקראת הפלישה לנורמנדי. ב-6 ביוני 1944 הונחת הקורפוס ה-5 בחוף אומהה, שם ספג אבדות כבדות, אולם לבסוף הצליח לטהר את החוף ולפרוץ לעבר היבשת. הקורפוס לחם בקרבות המערכה בנורמנדי, ועל פעולותיו במערכה הוענק לג'רואו עיטור כוכב הכסף. לאחר שחרור פריז בידי הדיוויזיה ה-4 ודיוויזיית השריון ה-2 הצרפתית, היה ג'רואו הגנרל האמריקני שנכנס לפריז. לאחר מכן פיקד ג'רואו על הקורפוס בקרב יער הירטגן ובקרב הארדנים, וב-15 בינואר 1945 מונה למפקד הארמייה ה-15 שהוקמה זה עתה. ב-6 בפברואר הועלה ג'רואו לדרגת לוטננט גנרל, והמשיך בתפקידו כמפקד הארמייה ה-15 עד סוף המלחמה.

### לאחר המלחמה
לאחר המלחמה מונה ג'רואו למפקד המכללות הצבאיות, ובינואר 1948 מונה למפקד הארמייה השנייה. ביולי 1950 פרש ג'רואו מהצבא, וביולי 1954 קודם על פי החלטת הקונגרס לדרגת גנרל (ארבעה כוכבים). לאחר פרישתו מהצבא התגורר ג'רואו בפטרסבורג, וירג'יניה, וב-12 באוקטובר 1972 מת בביתו.

## קישורים חיצוניים

* לאונרד ג'רואו
* 

קטגוריה:אמריקאים ילידי וירג'יניה
קטגוריה:פיטרסבורג (וירג'יניה): אישים
קטגוריה:קצינים אמריקאים במלחמת העולם הראשונה
קטגוריה:מעוטרי כוכב הכסף
קטגוריה:אמריקאים מעוטרי אות לגיון ההצטיינות
קטגוריה:מעוטרי אות לגיון הכבוד
קטגוריה:מעוטרי צלב המלחמה
קטגוריה:גנרלים אמריקאים במלחמת העולם השנייה
קטגוריה:בוגרי המכון הצבאי של וירג'יניה
קטגוריה:מפקדי גייסות בצבא ארצות הברית במלחמת העולם השנייה
קטגוריה:מפקדי ארמיות בצבא ארצות הברית במלחמת העולם השנייה
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מסדר האמבט
קטגוריה:מפקדי הארמייה השנייה של צבא ארצות הברית
קטגוריה:מפקדי הקורפוס החמישי בצבא ארצות הברית
קטגוריה:אמריקאים שנולדו ב-1888
קטגוריה:אמריקאים שנפטרו ב-1972
רמת ברוס

**רמת ברוס** או **מישור ברוס** היא רמה המכוסה בקרח בארץ גרהאם שבאנטארקטיקה.

אורכה של הרמה 144 ק"מ. הרמה מתנשאת לגובה של 1,830 מטרים מעל פני הים.

הרמה משתרעת צפון-מזרחה מן הכפים של קרחון גולד וקרחון ארסקין עד לסביבות מפרץ פלנדרס.

## היסטוריה
### גיליו הרמה
לא ידוע מתי התגלתה הרמה או נראתה לראשונה, אך על פי המשוער ראו אותה בינואר 1909 חברי המשלחת הצרפתית לאנטארקטיקה בראשות ז'אן-באטיסט שארקו ממיקומם במצר פנדלטון. הרמה מופתה באמצעות תצלומי אוויר ובהתבסס על פי סקרים שנערכו על הקרקע על ידי סקר שטחי החסות של איי פוקלנד, בשנים 1946–1962.

קידוח שנעשה בשנת 2010 לעומק 448.12 מ' בקרח עד לתשתית הסלע ברמת ברוס מלמד על עלייה ניכרת בקצב צבירת המים משנות ה-30' של המאה ה-20 עד שנת 2009, מממוצע של 1.87 מ' לממוצע של 2.73 מ' בעליית המים משנת 2000 עד 2009. יש מקום להניח, שהשינויים משנה לשנה קשורים בתנודות בקנה מידה גדול באטמוספירה ובאוקיינוסים.

### מקור השם
הוועדה המייעצת לשמות אנטארקטיים של בריטניה נתנה לרמה את שמה.
הרמה נקראת על שמו של ויליאם ספירס ברוס, חוקר קטבים סקוטי ומנהיג המשלחת הסקוטית הלאומית לאנטארקטיקה, שחקרה את אנטארקטיקה בין השנים 1902–1904.

## קישורים חיצוניים

* רמת ברוס באתר הסקר הגאולוגי של ארצות הברית
* רמת ברוס באתר הגאזט האנטארקטי המשווה SCAR של ממשלת אוסטרליה
* עליית מפלס המים ברמת ברוס, דיון בכנס השנתי של האגודה האמריקאית למטאורולוגיה 9 בינואר 2013
* שמות גאוגרפיים, מפות גוגל, על פי פרטים מן המודיעין של הצבא האמריקאי

## הערות שוליים

ברוס
הוועדה המייעצת לשמות אנטארקטיים

**הוועדה המייעצת לשמות אנטארקטיים** (באנגלית: **Advisory Committee on Antarctic Names**, ACAN  או US-ACAN) היא הוועדה המייעצת ל"מועצה של ארצות הברית לשמות גאוגרפיים", האחראית להמלצה על שמות לתוואי נוף באנטארקטיקה. ארצות הברית איננה מכירה בגבולות טריטוריאליים בתוך אנטארקטיקה, כך ש-ACAN מקצה שמות לתוואי נוף בכל מקום שהוא בתחומי היבשת, תוך התייעצות עם גופי נומנקלטורה לאומיים אחרים בשעת הצורך.

ל-ACAN יש מדיניות ידועה לציבור לגבי מתן שמות, בהתבסס על קדימות יישום, נאותות ומידת התקבעות השם בציבור.

## ראו גם
* ועדת השמות האנטארקטית של ניו זילנד
* הוועדה המייעצת לשמות אנטארקטיים של בריטניה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אנטארקטיקה: גאוגרפיה
קטגוריה:קרטוגרפיה
קטגוריה:הסקר הגאולוגי של ארצות הברית
ספר הקולנוע הישראלי

**ספר הקולנוע הישראלי** הוא אתר אינטרנט המהווה מאגר מידע מקיף בנושא הקולנוע הישראלי. האתר כולל, בין השאר, קרדיטים מלאים של הסרטים, תמונות, קטעי וידאו, נתונים על תקציב ומספרי צופים, וכן ביקורות וכתבות סרוקות שפורסמו על הסרטים בעיתונות. בנוסף, מכיל האתר מאמרים מקוריים על סרטים ואישים מרכזיים בקולנוע הישראלי. האתר החל לפעול בספטמבר 2016. נכון למרץ 2018 הוא מכיל מידע על 810 סרטים עלילתיים באורך מלא שהופקו בישראל ו-131 סרטים תיעודיים.

"ספר הקולנוע הישראלי" הוא יוזמה של משרד התרבות והספורט, בשיתוף עם קרן רבינוביץ' ומועצת הפיס לתרבות ולאמנות. מערכת האתר כוללת את: אתי כהן, גיורא עיני, ד"ר שמוליק דובדבני ופרופ' רעיה מורג. מעצבי האתר הם פרופ' שמעון זנדהאוז ומריה רפפורט. מנהל התוכן והמפיק הראשי של האתר הוא מרט פרחומובסקי.

## ראו גם
* יעל מבקרת בקולנוע
* סרט (אתר אינטרנט)
* IMDb

## קישורים חיצוניים
* 
* 
* 
* 
* 

קטגוריה:קולנוע ישראלי
קטגוריה:אתרי קולנוע ישראליים
קטגוריה:אתרי אינטרנט שהושקו ב-2016
קטגוריה:מאגרי מידע
אינדוקס

**אינדוקס** היא פעולה בה מתווסף ערך לאינדקס (נפח כמותי של ערכים). דוגמה בולטת לפעולת האינדוקס היא הוספת אתר לאינדקס אתרים הכולל מנוע חיפוש (דוגמת גוגל) - לא כל הדפים שאונדקסו אל מנוע החיפוש בהכרח יקבלו תוצאת חיפוש (SERP) ביחס לביטוי רלוונטי, אך הם כן ייכנסו לאינדקס ויקבלו פוטנציאל להופיע בתוצאות החיפוש אם הם יעמדו בקריטריונים מסוימים שהוצבו על ידי צוות הפיתוח של אינדקס האתרים הרלוונטי.

לא כל אינדקס הוא אינטרנטי ואף אין הכרח שיהיה דיגיטלי (למשל, ספר טלפונים מוחשי מכיל אינדקס אך אינו אינטרנטי ואף אינו דיגיטלי).

## אינדוקס אל תוך אינדקס הכולל מנוע חיפוש
ניתן לאנדקס אתרי אינטרנט (ואף אפליקציות אינטרנט) אל תוך אינדקסים אינטרנטיים הכוללים מנוע חיפוש. לאחר ביצוע האינדוקס ניתן לאמת אם האתר מופיע באינדקס על ידי חיפוש ביטויים הקשורים אליו או אם הדבר אינו זמין מכל סיבה שתהיה, ניתן להריץ פקודות מסוימות (אם ישנה אפשרות לכך) דרכה ניתן יהיה למצוא תוצאה אחת לפחות הנוגעת לדומיין האתר, אם זו הושגה. במנוע החיפוש גוגל למשל, ניתן להריץ פקודת site:

### שיטת האינדוקס והתצוגה של גוגל

גוגל יכול לאנדקס אתרים ודפי אינטרנט (webpages) רבים ולהציגם ביחס לביטויי מפתח רלוונטיים (למשל באינדקס של עד 100 דפי תוצאה בכל פעם). עם זאת, רק דפים שגוגל סימן אותם כ Ranked, כלומר רק דפים שנגיד עליהם שהם קיבלו רנק (rank) הם דפים שיוצגו באותו מספר רלוונטי של עד 100 דפי תוצאה בכל פעם.

בדרך כלל כל דף יקבל rank באופן אוטומטי, גם דף חלש שאין לגוגל אינטרס ממשי להציגו (מבחינת שירות ללקוח שמבצע את החיפוש) אלא אם כן בעל הדף נתן פקודה שלא לאנדקס את הדף על ידי שפת תכנות מסוימת.

## קישורים חיצוניים
אינדוקס (Indexing), הבלוג של מסה מדיה

קטגוריה:ניהול מידע
CentOS

**CentOS** (שם מלא: **Community Enterprise Operating System**) היא הפצת לינוקס המבוססת על Red Hat Enterprise Linux, וממוצבת כאלטרנטיבה חינמית לה. ההפצה, שמשתמשת במערכת ניהול החבילות YUM, מיועדת לארגונים.

## היסטוריה
מקור ההפצה הוא מ-cAos Project, וגרסאותיה שוחררו לראשונה בשנת 2004 (החל מגרסאות 2 ו-3.1). בשנת 2006 ההפצה Tao Linux שולבה לתוכה לאחר שהמפתח שלה, דייוויד פארסלי (David Parsley), פרש וחבר לצוות המפתחים של CentOS.

ביולי 2009 חיברו שבעה מפתחים מכתב פתוח ללאנס דייוויס- מהאחראיים על ההפצה באופן כללי, ובפרט על הדומיין, על כספי התרומות להפצה ובעל זכות כמייסד על ערוצי ה־IRC של ההפצה, שנעלם ולא היה ניתן ליצור קשר עמו מחשש שמא הדבר יפגע במיזם כולו. בעקבות מכתב זה נערכה פגישה עם דייוויס וחלק גדול מהבעיות נפתרו ושני הצדדים הגיעו להסכמות ולהסדרת הבעיות.

ביולי 2010 נחשבה ההפצה כ"הפצה המובילה לשרתים", כשבערך 30% משרתי הלינוקס השתמשו בה, כשהיא עוקפת את דביאן. אך בינואר 2012 דביאן חזרה להוביל בדירוג.

בינואר 2014 הודיעה רד האט כי תיקח "חלק פעיל" בהפצה ותממן את המיזם, בדומה לחלקה בהפצה פדורה. סימן המסחר של ההפצה הועבר לבעלות רד האט, ונוצר גם ועד חדש שכלל גם חברי צוות מרד האט (בזמן שחלק מאנשי ההפצה הועברו לעבוד בראד האט). אך, ההפצה עדיין שמרה על מהותה ונשארה תוכנה חופשית מבוססת קוד פתוח.

## גרסאות

בשל הקשר הקרוב בין centOS לרד האט, תקופת התמיכה בגרסאות ההפצה דומה לזו של הפצות Red Hat Enterprise Linux. על כן, תקופת התמיכה מבוססת גם על זו של רד האט להפצותיה.

## תמיכה בחומרה
### תמיכה ב[[סט פקודות|ארכיטקטורות]] השונות
גרסה 8 תומכת בעיקר בארכיטקטורות X86-64, POWER8 וב-ARM בתצורת 64 סיביות.
עד גרסה 7 (כולל) הייתה תמיכה גם בארכיטקטורת 32 ביט, אך גרסאות 6 ו-7 לא תמכו בארכיטקטורה זו כל עוד למעבד הייתה תמיכה ב־Physical Address Extension .

בגרסאות קודמות הייתה תמיכה גם בארכטקטורות שונות ישנות יותר, דוגמת איטניום, POWER7 ו־SPARC.

## קישורים חיצוניים

* 

* דף ההפצה באתר DistroWatch

## הערות שוליים

קטגוריה:הפצות של GNU/לינוקס
עונת 2004/2005 בלה ליגה

**עונת 2004/2005** הייתה העונה ה-74 של לה ליגה שהיא הליגה הספרדית הבכירה בכדורגל. העונה החלה ב-28 באוגוסט 2004 והסתיימה ב-29 במאי 2005. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת ריאל ואיאדוליד, ריאל מורסיה וסלטה ויגו ירדו לליגת משנה. מליגת המשנה עלו לבאנטה (בפעם הראשונה בתולדות המועדון), חטאפה (בפעם הראשונה בתולדות המועדון) ונומנסיה.

ברצלונה זכתה בתואר וזאת בפעם ה-17 בתולדות המועדון. היא זכתה בהסופר קאפ הספרדי תוך ניצחון על ריאל בטיס בסיכום מפגש כפול - 0:3, 2:1. 

לבאנטה, נומנסיה ואלבסטה ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לדייגו פורלאן ( אורוגוואי), ויאריאל, שכבש 25 שערים. בנוסף לכך זכה פורלאן גם בנעל הזהב האירופית.
* פרס זאמורה לשוער הטוב ביותר הוענק לויקטור ואלדס (), ברצלונה, שספג 25 שערים ב-35 משחקים.  

פרס דון בלון הוענק על ידי העיתון "דון בלון":

***הספרדי המצטיין:** צ'אבי ()
***הזר המצטיין:** חואן רומן ריקלמה ()
***מאמן העונה:** פרנק רייקארד ()

## טבלת הליגה

## סטטיסטיקה

### מלכי השערים

### מלכי הבישולים

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2004 2005
קטגוריה:תחרויות כדורגל ב-2004
קטגוריה:תחרויות כדורגל ב-2005
קטגוריה:2004 בספרד
קטגוריה:2005 באירופה
אניס אלושי

**אניס אלושי** (באלבנית: **Enis Alushi**; נולד ב-22 בדצמבר 1985) הוא כדורגלן עבר קוסוברי-אלבני ששיחק בעמדת הקשר האחורי.

## קריירת מועדונים
אלושי נולד במיטרוביציה שביוגוסלביה דאז (כיום בקוסובו) למשפחה מוסלמית ממוצא אלבני. בגיל 8 משפחתו היגרה לגרמניה בגלל מלחמת קוסובו. ככדורגלן, הוא גדל במחלקות הנוער של אוברהונדם, בורוסיה דורטמונד ושפורטפרוינדה זיגן עד שבגיל 18 הצטרף למחלקת הנוער של פ.צ. קלן. בשנת  הצטרף לקבוצת המילואים של המועדון. ב-15 בדצמבר 2006 ערך את הופעת הבכורה שלו בקבוצה הראשונה במשחק הליגה נגד פ.צ. קייזרסלאוטרן. בינואר  חתם בוהן ויסבאדן בה שיחק עונה וחצי. בקיץ  חתם בפאדרבורן 07 בה שיחק ארבע עונות.

בקיץ  חתם בפ.צ. קייזרסלאוטרן, אך כבר בתחילת העונה קרע את הרצועה הצולבת וסיים את העונה כבר בחודש ספטמבר. בקיץ  חתם לשנתיים בפ.צ. סנט פאולי. ביולי  חתם בנירנברג ולאחר חצי עונה, בינואר  הושאל למכבי חיפה.

## קריירה בינלאומית
בצעירותו, אלושי שיחק בנבחרות הצעירות של גרמניה, אך לא זכה ללבוש את מדי הנבחרת הבוגרת. בשנת  הצהיר בראיון כי הוא מעוניין לייצג את אלבניה בשל מוצאו הקוסובני-אלבני, אך הוא לא זומן לנבחרת.

ב-13 בינואר 2014 נבחרת קוסובו קיבלה אישור מפיפ"א לקיים משחקי ידידות נגד נבחרות החברות בה. ב-5 במרץ 2014 אלושי ערך את הופעת הבכורה שלו בנבחרת קוסובו בתיקו 0-0 נגד , משחק הבכורה של הנבחרת.

## חיים אישיים
בדצמבר 2013 התחתן עם שחקנית הכדורגל הגרמנייה-קוסובנית פטמירה אלושי.

## קישורים חיצוניים

* 

קטגוריה:כדורגלנים גרמנים
קטגוריה:כדורגלנים קוסוברים
קטגוריה:קשרי כדורגל גרמנים
קטגוריה:קשרי כדורגל קוסוברים
קטגוריה:מיטרוביצה: כדורגלנים
קטגוריה:כדורגלני פ.צ. קלן
קטגוריה:כדורגלני והן ויסבאדן
קטגוריה:כדורגלני פאדרבורן 07
קטגוריה:כדורגלני פ.צ. קייזרסלאוטרן
קטגוריה:כדורגלני זנקט פאולי
קטגוריה:כדורגלני נירנברג
קטגוריה:כדורגלני מכבי חיפה
קטגוריה:כדורגלני נבחרת קוסובו
קטגוריה:כדורגלנים זרים בישראל
קטגוריה:ספורטאים קוסוברים בישראל
קטגוריה:קוסוברים שנולדו ב-1985
אריה אלטר

**אריה אלטר** (נולד ב-4 ביוני 1961) הוא כדורגלן עבר ישראלי ששיחק בעמדת השוער במהלך שנות ה-80 ותחילת שנות ה-90. היה שותף לזכייה בשלוש אליפויות, אחת עם מכבי נתניה (בעונת 1982/1983), ושתיים במדי הפועל תל אביב (בעונת 1985/1986 ובעונת 1987/1988). לאחר פרישתו שימש במשך 14 שנים כמנכ"ל ארגון השחקנים ואימן שוערים.

## קריירה
אלטר גדל ברמת השרון והחל לשחק בגיל 9 בקבוצות הילדים של הפועל הרצליה. בהמשך עבר למכבי הרצליה ובגיל 16 ערך את הופעת הבכורה בקבוצה הבוגרת של המועדון, ששיחקה אז בליגה השלישית. בעונת 1980/1981 סיימה הקבוצה במקום האחרון בליגה הארצית, ובשל מצבה הכלכלי הקשה הוצע אלטר למכירה ונרכש על ידי קבוצת מכבי נתניה. במחזור התשיעי של עונת 1981/1982 ערך אלטר את הופעת הבכורה שלו בליגה הבכירה, במשחק מול קבוצת בני יהודה. בעונה שלאחר מכן שימש כשוער הראשון של הקבוצה, והיה שותף לזכייה באליפות.

במהלך עונת 1983/1984 איים אלטר כי לא יעלה למגרש במשחק מול קבוצת בית"ר ירושלים, מפני שטרם נחתם עמו החוזה לאותה עונה אף על פי שעברו למעלה מ-20 מחזורים מאז החלה. בסיום העונה הוצב השוער ברשימת ההעברות של הקבוצה עקב מחלוקת כספית על גובה השכר שדרש, ובסופו של דבר נתחם עמו הסכם חדש רק כמה שבועות לאחר פתיחת העונה. במהלך העונה עבר לקבוצת מכבי יפו וסייע לקבוצה להישאר בליגה. בסיום העונה ניהל מאבק משפטי מול מכבי נתניה, במטרה להפוך לשחקן חופשי, דבר שהתאפשר בזכות פסיקת בית המשפט בעניינו.

לאחר קבלת השחרור חתם אלטר בקבוצת הפועל תל אביב. בעונתו הראשונה בקבוצה זכה עמה באליפות, הישג עליו חזר שנית שנתיים לאחר מכן. לקראת עונת 1988/1989 עבר בהשאלה לקבוצת הפועל טבריה, שנשרה לליגה השנייה בסיום העונה. לאחר עונה אחת חזר לקבוצת הפועל תל אביב, שירדה גם היא לליגה השנייה, וסייע לה לחזור לליגה הבכירה.

בעונת 1990/1991 עבר לשחק בקבוצת הפועל באר שבע, במדיה שיחק שתי עונות. לקראת עונת 1992/1993 חזר למכבי הרצליה, ששיחקה אז בליגת המשנה, ובסיום העונה עלה עמה לליגה הבכירה. לאחר עונה אחת שב, בפעם השלישית, לקבוצת הפועל תל אביב. לאחר מספר מחזורים איבד את מקומו בהרכב, ובסיום העונה פרש ממשחק.

### נבחרת לאומית
ב-15 בפברואר 1983 ערך אלטר את הופעת הבכורה שלו במדי נבחרת ישראל, במשחק ידידות מול נבחרת בלגיה. בסך הכל ערך אלטר שמונה הופעות במדי הנבחרת, ואת הופעתו האחרונה ערך ב-9 באוקטובר 1984, במשחק ידידות מול נבחרת יוון.

## לאחר הפרישה
בשנת 2000 מונה אלטר לתפקיד מנכ"ל ארגון שחקני הכדורגל בישראל (המקורי), תפקיד אותו מילא במשך 14 שנים. בנובמבר 2014 הודיע על התפטרותו מראשות הארגון והקפאת פעולתו, על רקע עזיבתם של שחקנים רבים שעברו לגוף מתחרה שהוקם על ידי דן רומן ומיכאל זנדברג בחסות ההסתדרות.

## תארים
; מכבי נתניה
* אליפות: 1982/1983
* אלוף האלופים: 1983

; הפועל תל אביב
* אליפות: 1985/1986, 1987/1988

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני מכבי הרצליה
קטגוריה:כדורגלני מכבי נתניה
קטגוריה:כדורגלני מכבי יפו
קטגוריה:כדורגלני הפועל תל אביב
קטגוריה:כדורגלני הפועל טבריה
קטגוריה:כדורגלני הפועל באר שבע
קטגוריה:כדורגלני נבחרת ישראל
קטגוריה:הרצליה: כדורגלנים
קטגוריה:ישראלים שנולדו ב-1961